Kuna Dreylöwen (resp. Goswin von Herke) Tallinnast välja minnes Harjumaad laastas ja Conrad von Gastowile loomulikult Viljandi piirkond laastamiseks jäi, siis peab järeldama, et Paide väeosad Johann  Nothafti juha­tusel Paide ümbruse ja Eesti idaosad laastasid, s. t. Järva­maa ning Virumaa. Rakveresse ei saadetud Preisi abi­väge, sest ses tähtsas kindlustatud strateegilises punktis pidas Dreylöwen mässu algusest peale tugeva garnisoni oma vägedest, nii piiri kaitseks "russilaste" vastu kui ka ümbruse taltsutamiseks.